钦定古今图书集成/明伦汇编/家范典/第041卷 > 《示戒》曹于汴
## 钦定古今图书集成/明伦汇编/家范典/第041卷 > 《示戒》曹于汴

我爱《孟子》书，论孝万年鹄。斗很父母危，纵欲父母僇。
所以处乡党，勉效恂恂躅。出入气常下，惟恐与人触。
博奕歌舞地，不以入我瞩。独有士人行，难成而易蹙。
我愿诸子孙，尊生如执玉。吾能秉谦恭，谁不爱敬笃。
骂人人亦骂，辱人取人辱。娼门譬火炕，陷人逾鸩毒。
妖态厉杀锋，痴蝇逐臭肉。保身须养心，珍惜凌霄足。
百行孝为原，芳名千古矗。